На жаль, за сваю нялёгкую працу яна рэдка чуе словы падзякі ад тых, у чыіх лёсах прымала непасрэдны ўдзел – нават калі жыццё гэтых сем’яў ці дзяцей наладзілася дзякуючы ўмяшанню камісіі па справах непаўналетніх: каму ж хочацца ўзгадваць чорныя старонкі свайго мінулага? Але калі нехта ўсё ж пераступае цераз сябе і гаворыць Тарэсе Мар’янаўне Драган і іншым членам камісіі дзякуй – а такія выпадкі час ад часу здараюцца – гэта дарагога варта. Значыць, усё было недарэмна: і недаспаныя ночы, і сапсаваныя нервы…